คลังสั่งกองสลากเดินหน้าหวยออนไลน์ตามกม.
นายประดิษฐ์ ภัทรประสิทธิ์ รมช.คลัง กล่าวถึงกรณีที่คณะกรรมการสลากกินแบ่งรัฐบาลเห็นชอบให้สำนักงานสลากฯ เดินหน้าออกสลากออนไลน์ ว่า ได้กำชับให้สำนักงานสลากฯ ไปดูแนวทางการออกรางวัลให้อยู่ในกรอบของกฎหมาย เมื่อสรุปแนวทางทั้งหมดจะเสนอให้ รมว.คลัง พิจารณาและเสนอให้คณะรัฐมนตรีรับทราบ หากคณะรัฐมนตรีไม่มีข้อสังเกตเพิ่มเติมก็สามารถออกรางวัลได้
9 ธ.ค. 2552

นายประดิษฐ์ ภัทรประสิทธิ์ รมช.คลัง กล่าวถึงกรณีที่คณะกรรมการสลากกินแบ่งรัฐบาลเห็นชอบให้สำนักงานสลากฯ เดินหน้าออกสลากออนไลน์ ว่า ได้กำชับให้สำนักงานสลากฯ ไปดูแนวทางการออกรางวัลให้อยู่ในกรอบของกฎหมาย เมื่อสรุปแนวทางทั้งหมดจะเสนอให้ รมว.คลัง พิจารณาและเสนอให้คณะรัฐมนตรีรับทราบ หากคณะรัฐมนตรีไม่มีข้อสังเกตเพิ่มเติมก็สามารถออกรางวัลได้
สำหรับการออกสลากออนไลน์ครั้งนี้ นายประดิษฐ์ กล่าวว่า จะเน้นออกรางวัลในรูปแบบการกุศล เพื่อนำเงินรายได้จากการจำหน่ายช่วยเหลือสังคม การศึกษา กีฬา สาธารณสุข และสังคมอื่น ๆ โดยจะนำเงินทั้งหมดจากสัดส่วน 28% ส่งให้หน่วยงานราชการ มูลนิธิ โดยตรง ไม่จำเป็นต้องส่งเข้าคลัง โดยใช้หลักเกณฑ์เดียวกับสลากพิเศษการกุศลที่หน่วยงานต่าง ๆ ขอให้สำนักงานสลากฯ ออกสลากการกุศล
ขณะที่นายวันชัย สุระกุล ผอ.สำนักงานสลากกินแบ่งรัฐบาล กล่าวว่า การมอบทุนดังกล่าวเพื่อสร้างภูมิต้านทานให้สังคม เปรียบเสมือนเป็นวัคซีนมอบโอกาสทางการศึกษา เพื่อให้เยาวชนใช้ศักยภาพ ความสามารถ และสติปัญญาอย่างเต็ม